राकांपा प्रवक्ता नवाब मलिक ने कहा, ‘‘भाजपा के जनप्रतिनिधियों की बेशर्मी की हद है। इस घटना ने भाजपा के सही चेहरे का पर्दाफाश किया है। पार्टी में शामिल विधायक और पार्षदों को पार्टी द्वारा निकाल दिया जाना चाहिए।’’ उन्होंने कहा, ‘‘पार्टी में शामिल लोगों ने कोरा बहाना बनाया है कि मेजर की शहादत के बारे में उन्हें जानकारी नहीं थी। वास्तविकता यह है कि उनमें से कुछ लोग उनके आवास पर संवेदना जताने गए थे और वहां से वे सीधे पार्टी करने चले गए।’’